CELEX: C2006/143/28
Language: el
Date: 2006-06-17 00:00:00
Title: Υπόθεση C-495/04: Απόφαση του Δικαστηρίου (τέταρτο τμήμα) της  30ής Μαρτίου 2006  (αίτηση του Hoge Raad der Nederlanden για την έκδοση προδικαστικής αποφάσεως) — A. C. Smits-Koolhoven κατά Staatssecretaris van Financiën (Οδηγία 95/59 — Φόροι που επιβαρύνουν την κατανάλωση των επεξεργασμένων καπνών — Τσιγάρα από αρωματικά φυτά — Προορισμός για ιατρική αποκλειστικά χρήση)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/16
            
         Απόφαση του Δικαστηρίου (τέταρτο τμήμα) της 30ής Μαρτίου 2006 (αίτηση του Hoge Raad der Nederlanden για την έκδοση προδικαστικής αποφάσεως) — A. C. Smits-Koolhoven κατά Staatssecretaris van Financiën
   (Υπόθεση C-495/04) (1)
   
   (Οδηγία 95/59 - Φόροι που επιβαρύνουν την κατανάλωση των επεξεργασμένων καπνών - Τσιγάρα από αρωματικά φυτά - Προορισμός για ιατρική αποκλειστικά χρήση)
   (2006/C 143/28)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   A. C. Smits-Koolhoven
   
      κατά: Staatssecretaris van Financiën
   Αντικείμενο της υποθέσεως
   Αίτηση για την έκδοση προδικαστικής αποφάσεως — Hoge Raad der Nederlanden — Ερμηνεία του άρθρου 7, παράγραφος 2, της οδηγίας 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών (ΕΕ L 291, σ. 40) — Φαρμακευτικά τσιγάρα — Αποκλειστικώς ιατρική λειτουργία — Θεραπευτικοί ή προφυλακτικοί σκοποί
   Διατακτικό της αποφάσεως
   Το άρθρο 7, παράγραφος 2, της οδηγίας 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών, πρέπει να ερμηνευθεί υπό την έννοια ότι τα τσιγάρα χωρίς καπνό που δεν περιέχουν ουσίες με φαρμακευτική δράση, αλλά προβάλλονται και διατίθενται στο εμπόριο ως υποβοηθητικό για να σταματήσει κανείς το κάπνισμα, δεν προορίζονται «για ιατρική αποκλειστικώς χρήση», υπό την έννοια του δευτέρου εδαφίου της διατάξεως αυτής.
   
      (1)  ΕΕ C 31 της 5.2.2005.